Jong egpaar sterf saam | Maroela Media
Jacques en Sunita van Dyk, 'n jong egpaar van Wellington, is vanoggend in 'n huisbrand dood.
Kapt. FC van Wyk, woordvoerder van die polisie, het gesê die polisie het Woensdagoggend op die liggame van die egpaar, wat albei in hul vroeë 30's is, afgekom. "Die polisie is omstreeks 03:15 na die huis ontbied. Ondersoekers het die toneel gefynkam om die oorsaak van die brand te probeer vasstel."
Van Wyk het gesê die omstandighede rondom die voorval is nog nie bekend nie en word ondersoek. Van Dyk het as 'n voorman gewerk op 'n plaas in Voor-Groenberg buite Wellington.
Die egpaar sou later die maand hul vyfde huweliksherdenking vier. Huldeblyke aan die egpaar stroom intussen in op sosiale media.
Die sanger Herman Kleinhans van die musiekgroep Twee, het op Facebook hulde gebring aan die egpaar. "Stil, broers en susters, daar gaan twee van ons mense verby. Jacques van Dyk, ek sal jou altyd ag as een van die beste mense wie ek die voorreg gehad het om te ken. Altyd opreg, altyd beleefd. Ek kan nie glo dat jy en Sunita ons verlaat het nie en dis moeilik om te verstaan waarom. Dankie vir al die onvergeetlike tye," het hy geskryf.
Die sangeres Leah het op Twitter 'n foto van die egpaar gedeel en bygevoeg: "Die lewe is soms net te wreed."
Dis tragies. Wat ñ gruwelike dood om aan te sterf. Maroela hou ons asseblief op hoogte wat die oorsaak van die brand is.
Jammer vir die familie en vriende. Ons het my tannie in Desember ook so verloor
Ek hoop daar word brandstigting ondersoek, as ek so kyk hoe die gemeenskappe en werkers teen die boere en voormanne doen, is dit al manier hoe daai huis aan die brand gelaan het.
Ek wil net aan Piet Botha se sterkte met die operasie,ek weet how dit voel om met penne en skroewe te loop ek het 14jaar terug 2 rug operasies gehad nadat ek 19 jaar terug 1 van my werwels op 3 plekke gekraak het toe ek 2 vloere in 'n hysbak skag geval het. Die 6 weke le mag lank voel maar dit gaan gou verby,doen net wat die drs se dit sal beter word.
Soos die nuus in Wellington loop, wil dit voorkom asof die egpaar vermoor is voordat hul huis aan die brand gesteek is.